БЕРДӘМ ДӘҮЛӘТ СТАНДАРТЫ НИГЕЗЕНДӘ ТАТАР ТЕЛЕ ҺӘМ ӘДӘБИЯТЫ ДӘРЕСЛӘРЕНДӘ ХАЛЫК ПЕДАГОГИКАСЫ ЭЛЕМЕНТЛАРЫН КУЛЛАНУ

Заляева Аниса Мухаметовна ([anisaarsk@mail.ru](https://e.mail.ru/messages/inbox/)),

учитель татарского языка и литературы

МБОУ «Арская средняя общеобразовательная школа №1 им.В.Ф.Ежкова с углубленным изучением отдельных предметов» "Школа-центр компетенции в электронном образовании"

(МБОУ "АСОШ №1 им.В.Ф.Ежкова с УИОП" )

*Бүгенге балалар мәгълүмати технологияләр белән бик иртә таныша. Менә шушы заманча технологияләр заманында гореф – гадәтләрне, милли традицияләрне ничек сакларга, халык педагогикасы аша бала күңелендәге нәфислелекне, кешелеклелекне, намус тәрбияләүне ничек дәвам итәргә дигән сорау бүгенге көндә актуаль булып кала. Чыннан да, татар халыкның чал тарихы, үткәне, киләчәгы бар. Аның буыннан-буынга, гасырдан-гасырга тапшырылып, тукланып, баетылып килгән мирасы, мәкаль әйтемнәре, гореф-гадәтләре, йолалары , бәйрәмнәре бар. Башлангыч сыйныфларда укытуда халкыбыз педагогикасы кулланмый эшләү мөмкин түгел. Туган телне өйрәтүдә акыл, зиһен, сөйләмне үстерүдә мин үзем халык ысулларын кулланам.*

Россия мәгариф системасын модернизацияләү концепциясендә әйтелгәнчә, укучыларга югары сыйфатлы белем бирү - иң мөһим бурычларның берсе. Татар теленең һәм милләтенең киләчәге, Ватан язмышы укучының менә бүген нинди тәрбия һәм белем алуына бәйле. Бүген укытучыдан бик күп нәрсә таләп ителә: үз фәнеңне бик яхшы белү, балаларны яратудан тыш, аларның фикерләү сәләтен үстерү, уку-танып белү эшчәнлеген оештыру, рухи һәм физик үсешен тәэмин итү. Ә моның өчен мөгалимнән үз шәхесенә тәнкыйть күзлегеннән карау, яңалыкка омтылу, заман сулышын тоеп, белемне өзлексез камилләштерү, укыту-тәрбия процессына иҗади якын килеп эшләү сорала. Дөнья үзгәрә тора һәм заманнан артта калып, искечә укытуны дәвам итәргә һич кенә дә ярамый. Уку-укыту процессына яңа технологияләрне кертеп җибәрү бүген көн тәртибенә куелган мәсьәлә. Бүгенге балалар мәгълүмати технологияләр белән бик иртә таныша. Менә шушы заманча технологияләр заманында гореф – гадәтләрне, милли традицияләрне ничек сакларга, халык педагогикасы аша бала күңелендәге нәфислелекне, кешелеклелекне, намус тәрбияләүне ничек дәвам итәргә дигән сорау бүгенге көндә актуаль булып кала.

Чыннан да, татар халыкның чал тарихы, үткәне, киләчәге бар. Аның буыннан-буынга, гасырдан-гасырга тапшырылып, тукланып, баетылып килгән мирасы, мәкаль-әйтемнәре, гореф-гадәтләре, йолалары, бәйрәмнәре бар.

Башлангыч сыйныфларда укытуда халкыбыз педагогикасы кулланмый эшләү мөмкин түгел. Туган телне өйрәтүдә акыл, зиһен, сөйләмне үстерүдә мин үзем халык ысулларын кулланам.

Борын заманнан баланы ана телендә сөйләргә өйрәткән. “Тел ачкычы” бирү өчен бишек җырлары җырлаган, сүзле уеннар оештырган, үсә төшкәч такмаклар, тизәйткечләр, сынамышлар, табышмаклар әйткән.Гаиләдә әти-әни, әби-бабай башлаган халык җәүһәрләре белән таныштыруны мәктәптә, дәрестән тыш чараларда да, һәр дәрестә дә дәвам итәргә мөмкин.Мәктәптә халык педагогикасы хәзинәләре иң беренче чиратта дәресләребездә чагылырга тиеш. Мин үзем бигрәк тә, уку, татар теле дәресләрендә халкыбыз тарафыннан иҗат ителгән мәкаль, табышмаклар, төрле әйтемнәрдән киң файдаланам.Татар теле дәресләрен җанлы , (күңелле) кызыклы итү, дөрес сөйләү, язу күңекмәләрен булдыру, туган телне үзләштерүдә укучыларны мавыктыру максатыннан, дәрес материалын балалар фольклоры белән баетып кулланырга тырышам. Әкият- ул халык авыз иҗатында уйдырмага нигезләнгән тылсымлы, маҗаралы әсәр. Балалар Су анасы, Шүрәле, сихерче карт булуга ,хайван, кош-кортларның сөйләшүенә ышанмый. Ләкин дөньяны әкияттә ачык итеп һәм үзгәртеп күрү балалар өчен характерлы күренеш. Менә шушы сыйфат асылда шатлык тудыра, хыялланырга өйрәтә.

“Өч кыз” әкиятендә ялгыз ана өч кыз үстергән. Аларны кияүгә биргәч үзе генә калган. Авырый башлагач , тиен дусты аша кызларын үзенә дәшкән. Тик олы һәм уртанчы кызы, төрле сәбәпләр табып ,авыру аналары янына бара алмаган. Кече кызы гына, камырлы кулын сөртеп тә тормыйча, әнисе янына йөгергән. Бу әкиятнең тәрбияви көче бик зур. Әкиятне укып чыккач, бала уйланырга мәҗбүр була. Ни өчен олы һәм уртанчы кызлар җәза алган? Кече кызының игелеклелеге соклану хисе тудыра, баланы тормыш тәҗрибәсе белән коралландыра, хезмәтне яратырга,уңган булырга ,кешеләргә һәм якыннарына ярдәм итәргә өйрәтә.Бала яхшылык белән явызлыкны гына аерырга өйрәнеп калмый ,аның хыял көче үсә ,иҗади кызыксынулар барлыкка килә. “Яраткан бәйрәмнәрем”- татар халкының “Сөмбелә”,”Нәүрүз”,”Нардуган”,”Карга боткасы”, ”Сабантуй”,”Ураза”, ”Корбан бәйрәме” турында танышабыз,әңгәмәләр алып барабыз. Мин һәр дәрестә халык авыз иҗаты аша укучыларыбызның рухын баетырга,аларда әхлакый сыйфатлар тәрбияләргә, сөйләм һәм язма телен камилләштерергә тырышам.

Яшь буынны тәрбияләү өлкәсендә көн кадагына килеп баскан житди бурычлар булып киләчәк буынны милләтнең рухи, мәдәни хәзинәләренә таянып тәрбияләү, аның милли үзаңын үстерү, милләтенә карата ихтирам, горурлык, сөю хисләре тәрбияләү тора. Билгеле, мондый шәхес, гомумкешелек кыйммәтләренә таянып, ирекле, иҗатка сәләтле, яңа сәнәгать технологияләренә яраклы белгеч итеп тәрбияләнергә тиеш. Бу бурычларны фәкать милләтнең педагогикасын тәрбия процессының нигезенә куеп, киң файдаланып кына хәл итәргә була.